MAŽOS VERTĖS PIRKIMAS SKELBIAMOS APKLAUSOS BŪDU


Perkantysis subjektas – UAB „Ukmergės autobusų parkas“ (įmonės kodas 182770817), Deltuvos g. 33, LT–26016 Ukmergė.

1. Pirkimo objektas

Pirkimo objektas: SCANIA transporto priemonių techninio aptarnavimo  ir remonto paslaugos.
Paslaugos apima šių transporto priemonių techninį aptarnavimą ir remontą:
· SCANIA INTERLINK (2017 m., šasi Nr. YS2K6X20001901932)
· SCANIA OmniExpress (2015 m., šasi Nr. YS2K6X20001894782)
· SCANIA P280 CNG (2016 m., šasi Nr. YS2K6X20001901932)
· SCANIA P93M (1994 m., šasi Nr. XLEPM4X2Z04336422)
2. Paslaugų apimtis
Atliekami darbai:
· Variklio alyvos keitimas
· Pavarų dėžės alyvos keitimas
· Galinio tilto pavaros alyvos keitimas
· Lėtintuvo alyvos keitimas
· Visų filtrų (variklio, pavarų dėžės, oro ir kt.) keitimas
· Kompiuterinė diagnostika
· Stabdžių sistemos patikra ir stabdžių trinkelių keitimas
· Įvairūs remonto darbai pagal poreikį.
3. Paslaugų teikimo vieta
Darbai turi būti atliekami servise, esančiame ne daugiau kaip 120 km nuo Ukmergės miesto centro.
4. Tiekėjų kvalifikacijos reikalavimai
Tiekėjai turi pateikti šiuos dokumentus:
4.1. Patirties įrodymas:
4.1.1. Mažiausiai vienos įvykdytos sutarties (per pastaruosius 3 metus) kopija ar pažyma, patvirtinanti analogiškų paslaugų atlikimą.
4.1.2. Alternatyviai – kliento atsiliepimas ar sąskaita faktūra su aiškiu paslaugų aprašymu.
4.2. Techninių gebėjimų įrodymas:
4.2.1. Įrenginių sąrašas ar aprašymas, naudojamų SCANIA transporto diagnostikai ir priežiūrai.
4.2.2. Informacija apie serviso lokaciją, techninio personalo skaičių ir patirtį. 
4.3. Žaliųjų kriterijų atitikties deklaravimas:
4.3.1. Tiekėjas turi pateikti deklaraciją, kad naudoja aplinkosauginius reikalavimus atitinkančius produktus (alyvą, filtrus) ir užtikrina pavojingų atliekų tvarkymą pagal Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtinto „“Aplinkos apsaugos kriterijų taikymo, vykdant žaliuosius pirkimus, tvarkos aprašo“ 4.4.4.3 punkto reikalavimus.
4.3.2. Pageidautina – dokumentai ar nuorodos į taikomus aplinkosauginius sertifikatus (pvz., Europos ekologinis ženklas).
4.4. Registracijos ir teisės verstis dokumentai:
4.4.1. Juridinio asmens registravimo pažyma.
4.4.2. Turėti apmokytus specialistus, galinčius atlikti  suslėgtų dujų įrenginių (CNG) aptarnavimą.
4.5. Deklaracija dėl atitikties kvalifikacijos reikalavimams ir nepriekaištingos reputacijos:
4.5.1. Tiekėjas turi pateikti pasirašytą laisvos formos deklaraciją, kuria patvirtina, kad:
· atitinka visus šiame skyriuje nustatytus kvalifikacijos reikalavimus;
· nėra teistas dėl korupcinių ar ekonominių nusikaltimų;
· neturi nesumokėtų mokesčių ar socialinio draudimo įmokų;
· nėra bankrutuojantis, restruktūrizuojamas ar likviduojamas.
4.5.2. Perkantysis subjektas turi teisę reikalauti dokumentų, pagrindžiančių deklaracijoje pateiktą informaciją.
5. Vertinimo kriterijus
Ekonomiškai naudingiausias pasiūlymas – mažiausias valandinis įkainis (Eur su PVM).
6. Pasiūlymų pateikimas
Tiekėjai pasiūlymus teikia per Centrinę viešųjų pirkimų informacinę sistemą (CVP IS) iki skelbime nurodytos datos ir valandos. Pasiūlymai turi būti pasirašyti kvalifikuotu elektroniniu parašu ir pateikti laikantis CVP IS nustatytų techninių reikalavimų. Pridedami visi reikalaujami kvalifikacijos dokumentai ir kainos pasiūlymas.
Kartu pateikiami:
· užpildyta pasiūlymo forma;
· tiekėjo deklaracija dėl atitikties kvalifikacijos reikalavimams;
· dokumentai, pagrindžiantys kvalifikaciją ir pasiūlymo kainą. Pasiūlymas turi būti pateiktas elektroniniu būdu, pasirašytas kvalifikuotu elektroniniu parašu, laikantis CVP IS nustatytų techninių reikalavimų. Tiekėjai pasiūlymus teikia raštu el. paštu arba tiesiogiai, pasirašytus kvalifikuotu el. parašu arba su fiziniu parašu, iki skelbime nurodytos datos ir valandos. Pridedami visi reikalaujami kvalifikacijos dokumentai ir kainos pasiūlymas.
7. Pasiūlymų vertinimas
Pasiūlymai atplėšiami ir vertinami perkančiojo subjekto paskirtos komisijos CVP IS sistemoje po pasiūlymų pateikimo termino pabaigos. 
Perkantysis subjektas atmeta tiekėjo pasiūlymą, jeigu:
· tiekėjas neatitinka pirkimo dokumentuose nustatytų kvalifikacijos reikalavimų;
· pasiūlymas neatitinka pirkimo dokumentuose nustatytų reikalavimų;
· pasiūlymas yra nepriimtinas ar netinkamas.
Vertinimo metu tikrinamas dokumentų atitikimas pirkimo sąlygoms, kvalifikacija ir pateikta kaina. Vertinimo rezultatai įforminami protokolu ir paskelbiami CVP IS sistemoje. Jei reikia – tiekėjai gali būti kviečiami paaiškinti ar patikslinti pateiktą informaciją, vadovaujantis Įstatymo 30 straipsniu.
8. Laimėtojo nustatymas
Laimėjusiu laikomas tiekėjas, kurio pasiūlymas atitinka visus kvalifikacijos reikalavimus ir siūlo mažiausią valandinį įkainį. Jeigu keli pasiūlymai yra su vienoda kaina, perkančioji organizacija kviečia tiekėjus pateikti galutinius pasiūlymus.
9. Sutarties sąlygos
· Paslaugos teikiamos pagal faktiškai suteiktas valandas, pagal valandinį įkainį.
· Darbams taikoma ne trumpesnė kaip 6 mėnesių garantija.
· Atsiskaitymas – per 30 kalendorinių dienų nuo sąskaitos gavimo dienos.

Pastaba: Pasiūlymų pateikimo terminas, vertinimo procedūra ir kontaktiniai asmenys nurodomi viešojo pirkimo skelbime.

